[pic] | COIMISIÚN NA gCOMHPHOBAL EORPACH |

An Bhruiséil10.10.2007

SEC(2007) 1302

DOICIMÉAD INMHEÁNACH OIBRE AN CHOIMISIÚIN

doiciméad tionlacain don Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le cineál-cheadú mótarfheithiclí faoi thiomáint hidrigine agus lena leasaítear Treoir 2007/46/EC (COIM(2007) 593 leagan deireanach SEC(2007) 1301]

DOICIMÉAD INMHEÁNACH OIBRE AN CHOIMISIÚIN

doiciméad tionlacain don Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le cineál-cheadú mótarfheithiclí faoi thiomáint hidrigine agus lena leasaítear Treoir 2007/46/EC

Tá sé léirithe ag an measúnú iarmharta gur gá feithiclí faoi thiomáint hidrigine a thabhairt isteach i gcreat cineál-cheadú feithicil iomlán CE d'fhonn margadh inmheánach atá ag feidhmiú a choinneáil agus d'fhonn ardleibhéal sábháilteachta poiblí agus cosanta comhshaoil a chinntiú.

Is mór is cúis imní agus neamhchinnteachta an dóigh a bhfuil rudaí faoi láthair maidir le feithiclí hidrigin-bhreoslaithe sárfhorbartha a cheadú. Ag an bpointe seo níl na feithiclí seo cuimsithe i gcreat cineál-cheadú feithicle iomláine an Chomhphobail Eorpaigh. Is de thoradh an scéil seo go gcaithfear dul i muinín nósanna imeachta casta agus costasacha formheasa agus nach féidir a chinntiú gur féidir na feithiclí a chur ar an margadh ar fud an Aontais Eorpaigh ina iomláine.

Mura n-athrófar polasaí is baolach go mbeidh feidhmiú an mhargaidh inmheánaigh lagaithe agus go mbeidh an córas formheasa costasach agus támáilte i gcónaí. Is féidir mura rachfar i mbun gníomhaíochta ag leibhéal an AE go nglacfaidh na Ballstáit caighdeáin dhifriúla i leith feithiclí hidrigine, rud a mbeadh staid mhífhabhrach i dtaca leis an margadh aonair, le barainneachtaí scála agus le dearadh feithiclí de thoradh air.

Léirigh an measúnú iarmharta dá gcuirtí síneadh le réim an chórais chineál-cheadú feithicle iomláine atá anois ann chuig fheithiclí faoi thiomáint hidrigine gur mór an gearradh siar a bheadh ar chostais do dhéantóirí i gcomparáid le costas na nósanna imeachta formheasa. Is é an fáth atá leis sin de réir an rogha polasaí is cuid den Reachtaíocht Eorpach gur leor aon chineál-cheadú le haghaidh gach cineál feithicle le go mbeifear in ann í a chur ar an margadh san Aontas Eorpach. Dá bhrí sin osclódh sé na margaidh uile sna 27 mBallstáit den Aontas Eorpach d'fheithiclí hidrigine. Is dóigh go gcuirfeadh an rogha sin dlús le ráta tabhartha isteach na teicneolaíochta tiomána feithicle seo atá neamhdhíobhálach don chomhshaol, rud a chinnteodh ar a sheal go mbeadh na buntáistí ó thaobh timpeallachta a ghabhann le feithiclí hidrigine á dtaispeáint féin níos luaithe.

Chinnteodh an rogha rialachán AE a ritheadh go mbeadh na feithiclí hidrigine uile a chuirfí ar an margadh san Eoraip tógtha de réir caighdeán coiteann agus go mbainfeadh an caighdeán céanna sábháilteachta leo agus a bhaineann le feithiclí traidisiúnta. Tá sé léirithe ag an measúnú iarmharta go bhfuil na forálacha is gá chun aghaidh a thabhairt ar na ceisteanna sábháilteachta a bhaineann le tiomáint hidrigine i gceanglais an dréachtmholta le haghaidh Rialachán ionchasach an AE.

Dá gcuirtí síneadh le réim an chreata chineál-cheadaithe chuig fheithiclí hidrigine chinnteofaí go mbeadh an tAontas Eorpach ag coinneáil céim ar chéim le réigiúnacha tábhachtacha gluaisteáin eile maidir le tabhairt isteach feithiclí nuálacha. Is dócha go mbeadh méadú ar an infheistíocht sna réitigh seo, rud a chuirfeadh dlús le himscaradh teicneolaíocht na hidrigine laistigh den Aontas Eorpach.